রয়্যাল বেলজিয়ান ফুটবল অ্যাসোসিয়েশন
রয়্যাল বেলজিয়ান ফুটবল অ্যাসোসিয়েশন (ওলন্দাজ: Koninklijke Belgische Voetbalbond, কেবিভিবি; ফরাসি: Union royale belge des sociétés de football association, ইউআরবিএসএফএ; জার্মান: Königlicher Belgischer Fußballverband, কেবিএফভি; এছাড়াও বেলজীয় এফএ নামে পরিচিত) হচ্ছে বেলজিয়ামের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৫ সালের ১ই সেপ্টেম্বর তারিখে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৯ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর বেলজিয়ামের রাজধানী ব্রাসেল্‌সের কিং বাউদউইন স্টেডিয়ামের পাশে অবস্থিত। এই সংস্থাটি বেলজিয়ামের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বেলজীয় প্রথম বিভাগ এ, বেলজীয় প্রথম বিভাগ বি এবং বেলজীয় কাপের মতো প্রতিযোগিতার সকল কার্যক্রম পরিচালনা করে। বর্তমানে রয়্যাল বেলজিয়ান ফুটবল অ্যাসোসিয়েশনের সভাপতির দায়িত্ব পালন করছেন মেহদি বায়াত এবং সাধারণ সম্পাদকের দায়িত্ব পালন করছেন পিটার বোসার্ট।